แห่ซื้อกองทุน4วันทะลุพันล้าน
เม็ดเงินเพิ่ม70%LTFสูงสุดบัวหลวงผลงานดีลูกค้าซบอื้อ
26 ธ.ค. 2555

เม็ดเงินเพิ่ม70%LTFสูงสุดบัวหลวงผลงานดีลูกค้าซบอื้อ
นักลงทุนแห่ซื้อกองทุน 4 วัน ทะลุพันล้านบาท LTF สูงสุด 485 ล้านบาท “บัวหลวง” เผยผลงานดีลูกค้าใหม่แห่ซบ 
รายงานข่าวจากตลาดหลักทรัพย์ แจ้งว่า งานมหกรรมลดภาษีนาทีสุดท้ายด้วย LTFRMF เมื่อวันที่ 2023 ธ.ค.ที่ผ่านมา มีจำนวนธุรกรรมสูงถึง 8,271 รายการ คิดเป็นมูลค่าเงินลงทุน 1,167 ล้านบาท 
สำหรับกองทุนรวมหุ้นระยะยาว (LTF) มียอดธุรกรรมกว่า 4,800 รายการ มูลค่า 485 ล้านบาท รองลงมากองทุนรวมเพื่อการเลี้ยงชีพ (RMF) กว่า 2,900 รายการ มูลค่า 276 ล้านบาท และกองทุนประเภทอื่นๆ กว่า 500 รายการ มูลค่า 406 ล้านบาท โดยจำนวนธุรกรรมเพิ่มขึ้นกว่า 30% จากปีก่อน ขณะที่มูลค่าลงทุนเพิ่มขึ้นกว่า 70%
นางวรวรรณ ธาราภูมิ ประธานเจ้าหน้าที่บริหาร บลจ.บัวหลวง กล่าวว่า ช่วงเดือนที่ผ่านมามีเม็ดเงินจากผู้ลงทุนจำนวนมากไหลเข้าสู่กองทุนลดภาษีของบริษัท รวมถึงกองทุนหุ้นอื่นๆ ทั้งจากลูกค้าเก่า ลูกค้าใหม่เริ่มลงทุนและผู้ลงทุนที่โอนย้ายมาจากกองทุนอื่น นับเป็นกระแสตอบรับที่ดีอย่างมากในปีนี้ เนื่องจากกองทุนมีผลตอบแทนที่ดีให้กับลูกค้าอย่างน่าประทับใจ ทำให้ขนาดกองทุนเติบโตขึ้นตามลำดับ
มูลค่าทรัพย์สินสุทธิของกองทุน RMF กับ LTF ของบริษัท ณ วันที่ 21 ธ.ค. 2555 อยู่ที่ 57,957 ล้านบาท เพิ่มขึ้น 51.12% จากสิ้นปี 2554 อยู่ที่ 38,351 ล้านบาท 
“แม้ช่วงต้นปีจะมีการขายคืนของผู้ลงทุนใน LTF ที่ได้กำไรจำนวนมากจากเงินลงทุนที่ครบกำหนดให้ขายคืนได้ในปีนี้ แต่ก็มีเม็ดเงินใหม่เข้ามาลงทุนมากเช่นกัน อีกทั้งนี้ปัจจุบันผู้ลงทุนเข้าใจเรื่องการลงทุนมากขึ้นเรื่อยๆ ไม่ได้ดูแค่ผลประกอบการว่ากองทุนกำไรดีในช่วงสั้น หรือดูแค่ช่วงเดียว ปีเดียว แต่ศึกษาการทำงานของกองทุน ทำความเข้าใจกับวิธีคิดและมุมมองต่อการลงทุนข้างหน้าของบริษัทจัดการแต่ละแห่ง” นางวรวรรณ กล่าว
นายฉัตรพี ตันติเฉลิม ประธานเจ้าหน้าที่บริหาร บลจ.กรุงศรี กล่าวว่า บริษัทมียอดธุรกรรมในงานมหกรรมลดภาษีนาทีสุดท้ายสูงสุด โดยมีมูลค่าเงินลงทุนในกองทุน LTFRMF สูงถึง 190 ล้านบาท
ผลการดำเนินงานที่ดีต่อเนื่องของกองทุนบัวหลวง เกิดจากแนวคิดการลงทุนในกรอบระยะยาวของบริษัทที่ดูปัจจัยพื้นฐานเป็นหลักและคาดการณ์สิ่งที่จะเกิดขึ้นในอนาคต โดยจะมองภาพรวมก่อนว่าอนาคตจะไปในทิศทางไหน Megatrend อะไรที่จะเกิดและมีผลบ้าง แล้วจึงมาดูว่าอุตสาหกรรมใดจะได้รับผลดีจาก Trend นั้นๆ แล้วจึงไปแสวงหาบริษัทที่จะเติบโตและมีกำไรไปกับกระแสที่จะเกิดในอนาคต
“กองทุนเปิดกรุงศรีหุ้นระยะยาวปันผล (KFLTFDIV) ได้รับความสนใจจำนวนมาก ปีนี้มีจำนวนลูกค้าใหม่เข้าลงทุนเพิ่มขึ้นในสัดส่วนที่สูงถึง 39.06% เนื่องจากกองทุนมีผลดำเนินงานที่ดีอย่างต่อเนื่อง มีระดับความเสี่ยงที่เหมาะสมและจ่ายเงินปันผลได้สม่ำเสมอ
นอกจากนี้ กองทุนเปิดกรุงศรีหุ้นปันผลเพื่อการเลี้ยงชีพ (KFDIVRMF) ก็เป็นอีกหนึ่งกองทุนที่ได้รับความสนใจจากนักลงทุนเป็นจำนวนมากเช่นกัน โดยได้รับรางวัลกองทุนยอดเยี่ยม Money &amp; Wealth LTF/RMF Fund Awards 2010 จากเวทีมอร์นิ่งสตาร์ และได้รับ Morningstar Rating 4 ดาว (พ.ย. 55) กองทุนมีผลการดำเนินงานย้อนหลัง ณ วันที่ 30 พ.ย. 55 ดังนี้ ผลการดำเนินงานย้อนหลัง 3 เดือนเพิ่มขึ้น 11.10% ต่อปี เปรียบเทียบกับดัชนีตลาดหลักทรัพย์ที่เพิ่มขึ้น 7.87%ต่อปี ผลการดำเนินงานย้อนหลัง 6 เดือนเพิ่มขึ้น 16.94%ต่อปี เปรียบเทียบกับดัชนีตลาดหลักทรัพย์ที่เพิ่มขึ้น 15.99%ต่อปี ผลการดำเนินงานย้อนหลัง 1 ปีเพิ่มขึ้น 40.29% ต่อปี เปรียบเทียบกับดัชนีตลาดหลักทรัพย์ที่เพิ่มขึ้น 33.03% ผลการดำเนินงานย้อนหลัง 3 ปีเพิ่มขึ้น 153.86%ต่อปี เปรียบเทียบกับดัชนีตลาดหลักทรัพย์ที่เพิ่มขึ้น 92.15%ต่อปี”